# Александър Александров - Алекс

### от Уикипедия, свободната енциклопедия

Александър Александров - Алекс български музикант
Роден: | 18 април 1974 София, България

Александър Александров – Алекс е български фолк певец, радиоводещ и телевизионен водещ.

Александър Александров е роден на 18 април в София. Завършил е пеене и управление на масовите комуникации в Нов български университет. Професионалната си дейност като певец започва през 1992 г., благодарение на композитора Развигор Попов, който е автор на повечето му песни. Алекс има три издадени албума, експериментира успешно в различни музикални стилове – обработен фолклор, авторски песни на фолклорна основа, стари градски песни, поп музика.

Освен като певец Алекс работи и като музикален журналист. От февруари 1997 г. до май 1999 г. е автор и водещ на предаването „Музикален компас“ в Радио България. През 2001 г. е автор и водещ на фолклорното предаване на радио Експрес – „Шарената стомна“. От октомври 2003 г. е автор и водещ на фолклорното предаване „Шарената черга“ по телевизионния канал Херос. Водещ е на шоу-програми, концерти и фолклорни фестивали, от където предава кореспонденции за програма Хоризонт на Българското национално радио и Радио Пловдив.

Член е на Съюза на българските журналисти към Подкрепа.

## [редактиране] Литература

- Тодор Бакалов. „Anthology of Bulgarian folk musicians“, том ІІ. Университетско издателство “Св. Кл. Охридски”

## [редактиране] Външни препратки

- Лична страница

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%80%D0%BE%D0%B2_-_%D0%90%D0%BB%D0%B5%D0%BA%D1%81_58bf.html“.

Категории: Български певци | Фолк | Български ТВ водещи | Радио

##### Views

- Статия
- Беседа
- Текуща версия

##### Търсене